Spec. Žvėrynas

Spec. Žvėrynas – 2018 m. Lietuvos dokumentinis filmas, kurį sukūrė ir režisavo Andrius Lekavičius. Filmas pasakoja apie grupę jaunuolių, kurie paskutinėmis SSRS dienomis Lietuvoje subūrė neoficialų specialųjį būrį, kurį aplinkiniai vadino „Franco žvėrynu“.

Duodamas interviu režisierius A. Lekavičius apie dokumentinį filmą sakė: „Mums trūksta lietuviškų legendų, nes Vakarų superherojai pasiglemžę didelę dalį eterio, bet lietuviškas šakotis dažnai geriau nei amerikietiški kukurūzų spragėsiai.“

Filmas kino teatruose pasirodė 2019 m. sausio 11 d.

Siužetas 
Lietuva, 1991-ieji. Nepriklausomybė jau paskelbta, bet šalyje dar dislokuoti sovietų tankai. Reaguojant į nuolatinę agresiją, surenkamas neoficialus lietuviškas spec. būrys, kurį aplinkiniai vadina „Franco žvėrynu“. Nepraėję tinkamo pasiruošimo, bet apsiginklavę didžiuliu patriotizmo ir drąsos užtaisu 15 stipriausių Lietuvos jaunuolių yra pasiruošę kovoti prieš sovietų tankus plikomis rankomis... ir Briuso Li suktukais.Jiems vadovauja kovinės savigynos meistras Pranas Kasteckas – dar kitaip pramintas Francu arba „Kaulų laužytoju“ – kuris pasitelkdamas amerikietiškuose veiksmo filmuose matytus metodus kovos menų paslapčių moko jokios karinės patirties neturinčius jaunuolius.

Nuorodos 
 
 Pilnas dokumentinis filmas svetainėje „LRT.lt“

Išnašos 

2018 filmai
Lietuvos dokumentiniai filmai